**PRIJEDLOG ODLUKE**

 Na temelju članka 16. Zakona o izmjenama i dopunama Zakona o lokalnoj i područnoj (regionalnoj) samoupravi (“Narodne novine” broj 98/19) te članka 19. i 73. Statuta Općine Negoslavci (“Službeni vjesnik” broj 12/18) Općinsko vijeće Općine Negoslavci na svojoj sjednici održanoj dana \_\_\_\_\_2020. godine donosi

**STATUTARNU ODLUKU**

**o izmjenama i dopunama**

**Statuta Općine Negoslavci**

**Članak 1.**

 Ovom Odlukom mijenja se dopunjava Statut Općine Negoslavci (pročišćeni tekst) od 24.04.2018. godine te usuglašava sa Zakonom o izmjenama i dopunama Zakona o lokalnoj i područnoj (regionalnoj) samoupravi (“Narodne novine” broj 98/19).

**Članak 2.**

U članku 23., stavku 4. riječi “središnjeg tijela državne uprave” zamjenjuju se riječima “tijela državne uprave”.

**Članak 3.**

 Članak 33., stavak 1. mijenja se i glasi:

“Općinski načelnik je odgovoran za zakonito i pravilno obavljanje povjerenih poslova državne uprave tijelu državne uprave nadležnom za upravni nadzor u odgovarajućem upravnom području.”

**Članak 4.**

 U članku 37. riječi “predstojniku ureda državne uprave u VSŽ” zamjenjuju se riječima “nadležnom tijelu državne uprave u čijem je djelokrugu opći akt.”

**Članak 5.**

 U članku 37. dodaje se novi stavak 2. koji glasi: “Nakon obavljenog nadzora te ocjene, upute ili obustave nadležnog tijela državne uprave općinsko tijelo postupit će sukladno Zakonu.”

**Članak 6.**

 U članku 39. riječi “prenesenih na Općinu” zamjenjuju se riječima “povjerenih Općini”.

**Članak 6.**

 U cijelom tekstu Statuta riječi: “središnje tijelo državne uprave” zamjenjuju se riječima “tijelo državne uprave”, u odgovarajućem padežu.

**Članak 7.**

 Ova Odluka o izmjenama i dopunama Statuta Općine Negoslavci stupa na snagu osmog dana od dana objave u Službenom vjesniku Vukovarsko-srijemske županije.

**OPĆINA NEGOSLAVCI**

**Općinsko vijeće**

**KLASA:** 012-03/20-01/01

**URBROJ:** 2196/06-02-20-01

**Negoslavci,** \_\_\_\_\_2020. godine.

**Predsjednik Općinskog vijeća:**

Miodrag Mišanović